OpenLLM-France/wikimedia huggingface dataset:
# Ahmed Gaid Salah

Ahmed Gaid Salah (àrab: أحمد قايد صالح, Aḥmad Qāyd Ṣāliḥ) (Batna, 13 de gener de 1940 – Alger, 23 de desembre de 2019) fou un militar algerià, principal líder de l'Exèrcit Nacional Popular Algerià. El 2004 fou nomenat pel president Abdelaziz Bouteflika com a cap de gabinet de l'exèrcit. El 15 de setembre de 2013 fou nomenat viceministre de Defensa. L'any fou ascendit al rang de general. Estigué casat i tingué set fills.

## Trajectòria

El 26 de març de 2019, després de mesos d'incessants protestes anti-Bouteflika, obligà a dimitir al president Bouteflika. El president lliurà la seva dimissió sota una intensa pressió pública després d'haver anunciat que buscava la reelecció per a un cinquè mandat. Més tard, en un esforç per alleugerir la tensió pública, el general ordenà la detenció del germà i conseller del president, Said Bouteflika, al·legant que estava conspirant amb dos antics caps d'intel·ligència, el general retirat Toufik Mediene i el general Tartag, per a fer canvis en el lideratge de les forces armades, inclosa la retirada del mateix Gaid Salah en la posició de superioritat.
En un esforç per a eliminar l'oposició, ordenà l'arrest de dos ex-primers ministres, així com d'altres ex-ministres i diversos líders empresarials, que foren propers al conseller presidencial, Said Bouteflika. En aquells moments, les seves accions li donaren molt reconeixement i suport públic. L'activitat anticorrupció iniciada el segon trimestre del 2019 fou utilitzada pel moviment anti-governamental algerià com a oportunitat per a exigir als militars que lliuressin el poder a un govern civil, demanda que fou rebutjada pel general Gaid Salah. En canvi, afirmà que només unes eleccions presidencials podrien treure el país de la crisi política en la que es trobava.
El matí del 23 de desembre de 2019 patí un infart miocardíac i fou traslladat a l'Hospital militar d'Aïn Naadja, a Alger, on morí poques hores després als 79 anys. La seva última aparició pública fou quatre dies abans quan va rebé l'Orde Nacional del Mèrit algerià del president Abdelmadjid Tebboune.

## Referències

* ↑ «نائب وزير الدفاع الفريق قايد صالح في ذمة الله» (en àrab). EnnaharonOnline.com, 23-12-2019. [Consulta: 23 desembre 2019].
* ↑ «Algerian Leader Bouteflika Resigns Under Pressure From Army» (en anglès), 02-04-2019. [Consulta: 18 setembre 2019].
* ↑ «Algeria: Military Judiciary Sets Trial Date for Bouteflika Regime Figures» (en anglès), 13-09-2019. [Consulta: 18 setembre 2019].
* ↑ «Algeria's army chief renews push for presidential election» (en anglès), 17-06-2019. [Consulta: 18 setembre 2019].
* ↑ Eddine, Ait Seddik Baha. «Décès du général de corps d'armée Ahmed Gaïd Salah» (en francès). APS.dz, 23-12-2019. [Consulta: 23 desembre 2019].
* ↑ «Ahmed Gaïd Salah hospitalisé, un proche annonce son décès» (en francès). RadioM.info, 23-12-2019. Arxivat de l'original el 23 de desembre 2019. [Consulta: 23 desembre 2019].
* ↑ «Algeria’s powerful military chief Ahmed Gaid Salah dies» (en francès). France24.com, 23-12-2019.
* ↑ «شاهد آخر ظهور لرئيس أركان الجيش الجزائري قبل وفاته» (en àrab). Al Arabiya, 23-12-2019. [Consulta: 23 desembre 2019].
# Kalju Pitksaar

Kalju Pitksaar (Tallinn, 18 de maig de 1931 – Tallinn 26 de setembre de 1995) fou un jugador d'escacs estonià.

## Resultats destacats en competició

Pitksaar va participar per primer cop al campionat d'escacs d'Estònia el 1947, quan tenia només 16 anys; en aquest campionat hi obtingué l'or un cop, el 1957, i dues plates, els anys 1951 i 1958. El 1950 fou segon al tradicional Torneig Nacional a Pärnu. El 1952 va guanyar el campionat d'escacs del Bàltic, i el mateix any empatà als llocs 2n-3r a Krasnodar als quarts de final del campionat de l'URSS.
El 1958 Pitksaar va jugar, representat Estònia, al Campionat Soviètic per Equips a Vilnius, en què el seu equip, liderat per Paul Keres, acabà en una bona quarta posició.
Aquell mateix 1958 la carrera de Pitksaar es va veure abruptament interrompuda - fou desqualificat amb la fórmula «li cal millorar la conducta». Durant més de vint anys va deixar de participar en torneigs d'escacs. El 1981 però va retornar i va guanyar el campionat d'escacs de Tallinn. El seu darrer torneig fou la semifinal de l'Olimpíada d'escacs per correspondència (1992-1996).

## Referències

* 1 2 «Nota biogràfica de Kalju Pitksaar» (en anglès). Chessgames.com. [Consulta: 11 maig 2015].
* ↑ «Campionat d'Estònia». narod.ru, 1947. [Consulta: 11 maig 2015].
* ↑ «Historial del Campionat d'escacs d'Estònia» (en castellà). ajedrezdeataque.com. [Consulta: 11 maig 2015].
* ↑ «Eesti meistrid 1923—2005». Arxivat de l'original el 2012-01-18. [Consulta: 11 maig 2015].
* ↑ National Tournament - Parnu 1950
* ↑ National Tournament - Parnu 1952
* ↑ Quarts de final del 21è campionat d'escacs de la Unió Soviètica - Krasnodar, juliol-octubre de 1952
* ↑ 5è Campionat Soviètic d'escacs per equips: Vilnius 1958
* ↑ PITKSAR, KALJU

## Enllaços externs

* Kalju Pitksaar. Fitxa del jugador a olimpbase.org (Campionat d'escacs soviètic per equips)
# Julius van de Sande Bakhuyzen

Julius Jacobus van de Sande Bakhuyzen (La Haia, 18 de juny de 1835 - La Haia, 21 d'octubre de 1925) fou un gravador i pintor neerlandès de l'Escola de la Haia. Fou membre de diverses associacions d'artistes, com ara Arti et Amicitiae i Pulchri Studio.

## Biografia

Julius va rebre les primeres lliçons d'art del seu pare, Hendrik van de Sande Bakhuyzen, que era també pintor. Va estudiar a la Reial Acadèmia d'Art de la Haia. El 1871 va guanyar la Medalla Reial en una exposició a Amsterdam amb la pintura «L'Estany al bosc de la Haia». A partir de 1875 va passar la majoria dels estius a Drenthe, sovint amb la seva germana, la pintora Gerardina van de Sande (Ginny).
Les seves obres són principalment paisatges.

## Bibliografia

* de Bodt, Saskia. De Haagse School in Drenthe (en neerlandès). Zwolle: Uitgeverij Waanders, 1997. ISBN 978-9040099175.
* De Liefde-van Brakel, Tiny. Een Haagse schildersfamilie uit de negentiende eeuw : Hendrikus, Gerardine en Julius van de Sande Bakhuyzen (en neerlandès). Zwolle: Waanders, 1997. ISBN 90-400-9971-5.

## Referències

* ↑ Reich Institute for Art History
* ↑ Encyclopedia Drenthe Online
* ↑ de Liefde, 1997.

## Enllaços externs

* Obres a mutualart.com
# Luca Bramati

Luca Bramati (Vaprio d'Adda, Ciutat metropolitana de Milà, 6 de novembre de 1968) va ser un ciclista italià especialista en ciclocròs. Va guanyar dues medalles de bronze als Campionats del món.
És cosí del també ciclista Davide Bramati.

## Palmarès en ciclocròs

* 1995-1996
** 1r a la Copa del món de ciclocròs
** 1r al Superprestige
# John Biller

John Arthur Biller (14 de novembre de 1877 - Nova York, 26 de març de 1934) va ser un atleta estatunidenc, especialista en els salts i en llançaments que va competir durant els primers anys del segle xx.
El 1904 va prendre part en els Jocs Olímpics de Saint Louis, on guanyà la medalla de bronze en la prova del salt de llargada aturat del programa d'atletisme. A banda aconseguí una quarta posició en el salt d'alçada aturat i la cinquena en el llançament de disc.
Quatre anys més tard disputà els Jocs de Londres, on guanyà la medalla de plata en el salt d'alçada aturat, mentre en el salt de llargada aturat fou quart.

## Referències

* 1 2 «John Biller Olympic Results». sports-reference.com. Arxivat de l'original el 4 de setembre 2011. [Consulta: 27 octubre 2015].
# Ivo Štakula

Ivo Štakula (Dubrovnik, 25 de febrer de 1923 - Melbourne, 26 d'octubre de 1958) va ser un waterpolista croat que va competir sota bandera iugoslava durant les dècades de 1940 i 1950.
El 1948 va prendre part en els Jocs Olímpics de Londres, on fou novè en la competició de waterpolo. Quatre anys més tard, als Jocs de Hèlsinki guanyà la medalla de plata en la mateixa competició. El 1956 fou convocat per disputar els Jocs de Melbourne, però no arribà a disputar cap partit de la competició de waterpolo, en què l'equip iugoslau revalidà la medalla de plata. En el seu palmarès també destaca una medalla de bronze al Campionat d'Europa de waterpolo de 1950.
A la fi dels Jocs de Melbourne Štakula decidí romandre a Austràlia i no tornar a Iugoslàvia, de la mateixa manera que feren 45 atletes hongaresos.

## Referències

* ↑ «Hrvatski sportaši osvajači odličja na Igrama od 1948. do 1988. godine». hoo.hr. Comitè Olímpic de Croàcia. Arxivat de l'original el 1 de desembre 2018. [Consulta: 18 setembre 2019].
* ↑ «Ivo Štakula Olympic Results». sports-reference.com. Arxivat de l'original el 5 d'octubre 2012. [Consulta: 18 setembre 2019].
* ↑ «Men Water Polo European Championship 1950 Wien (AUT) - 20-26.08 Winner Netherlands». todor66.com. [Consulta: 16 setembre 2019].
* ↑ Vaterpolisti, XVI igre, Melburn 1956 Arxivat 13 July 2007$^{[Datemismatch]}$ a Wayback Machine.
# Dmitri Fofónov

Dmitri Fofónov (en kazakh: Дмитрий Фофонов; Almati, 15 d'agost de 1976) és un ciclista kazakh, professional des del 1999 fins al 2012.
Durant el Tour de França de 2008 va donar positiu per heptaminol en un control antidopatge efectuat durant la 18a etapa, sent-li imposada una sanció de tres mesos, i podent tornar a córrer a partir d'abril de 2009. Tot i que no va trobar equip, aquell mateix any es proclamà campió nacional en ruta. El 2010 fitxà per l'Astana Qazaqstan Team.

## Palmarès en ruta

* 1998
** 1r a la Volta a la Xina
** Vencedor d'una etapa de la Commonwealth Bank Classic
* 2000
** Campió del Kazakhstan en contrarellotge
** 1r a la Zellik-Galmaarden
* 2002
** Vencedor d'una etapa de la Volta a Catalunya
* 2008
** Vencedor d'una etapa del Critèrium del Dauphiné Libéré
* 2009
** Campió del Kazakhstan en ruta
** Medalla d'or en la cursa en línia als Campionats d'Àsia
** Vencedor d'una etapa del Tour de Loir-et-Cher

### Resultats al Tour de França

* 2004. 87è de la classificació general
* 2007. 26è de la classificació general
* 2008. Exclòs després d'un control antidopatge positiu en la 18a etapa
* 2011. 106è de la classificació general
* 2012. 63è de la classificació general

### Resultats a la Volta a Espanya

* 2001. 57è de la classificació general
* 2006. 32è de la classificació general
* 2010. 57è de la classificació general

### Resultats al Giro d'Itàlia

* 2005. 89è de la classificació general

## Palmarès en pista

* 1998
** Campió del Kazakhstan de velocitat
* 2000
** Campió del Kazakhstan de velocitat

## Referències

* ↑ Dmitriy Fofonov, otro posible positivo en el Tour a marca.com (10 d'octubre de 2008)
* ↑ Fofonov suspendu trois mois Arxivat 2008-12-12 a Wayback Machine. a lequipe.fr] (francès)

## Enllaços externs

* Fitxa de Dmitri Fofonov a sitiodeciclismo.net``
# Osama Hawsawi

Osama Abdulrzag Hawsawi (en àrab: أسامة هوساوي; La Meca, 31 de març de 1984) és un exjugador de futbol de l'Aràbia Saudita, que jugava com a defensa. Va ser internacional i capità de la selecció nacional del seu país.

## Trajectòria

Hawsawi va iniciar la seva carrera professional a l'Al-Wahda, on es va convertir en un jugador regular del primer equip. Després de disputar 59 partits i marcar un gol, Hawsawi va fitxar per l'Al-Hilal. Mentre l'entrenador va ser Eric Gerets, el jugador saudita va ser nomenat capità de l'equip. A l'Al-Hilal Hawsawi va guanyar set títols, inclosos tres títols de lliga i quatre copes del príncep.
L'abril de 2012 Hawsawi va signar un contracte per dues temporades amb el club belga RSC Anderlecht, convertint-se en l'únic membre de la selecció nacional del moment en jugar a Europa. Hawsawi també es va convertir en el primer jugador saudita en jugar amb l'equip belga i a la lliga belga. Tot i així, només va disputar un partit oficial amb el conjunt belga. El novembre del mateix 2012 Hawsawi seria traspassat a l'Al-Ahli per 1,5 milions d'euros.
El 2016 Hawsawi va ser traspassat a l'Al-Hilal per 5,5 milions de dòlars. In his first season he won the Saudi King's Cup & the Saudi Professional League.

## Palmarès
### Al-Hilal

* Primera divisió saudita (3): 2009–10, 2010–11 i 2016-2017
* Copa del Príncep de la Corona (4): 2008–09, 2009–10, 2010–11 i 2011–12
* Copa del rei (1): 2017

### Anderlecht

* Supercopa belga (1): 2012

### Al-Ahli

* Copa del Príncep de la Corona: 2014–15
* Primera divisió saudita: 2015-16
* Copa del rei: 2016

## Referències

* ↑ http://www.foxsports.com/soccer/osama-hawsawi-player-stats
* ↑ «Official: Saudi Arabian international Osama Hawsawi signs two-year deal with Belgian giants Anderlecht». Goal.com, 17-04-2012 [Consulta: 11 desembre 2012].
* ↑ «Osama Hawsawi trades Anderlecht for Al Ahli (in Dutch:Osama Hawsawi ruilt Anderlecht voor Al Ahli)» (en neerlandès). Sports Magazine.bel, 21-11-2012 [Consulta: 11 desembre 2012].
* ↑ «Anderlecht : Hawsawi rejoint Al Ahli» (en francès). Mercato 365, 21-11-2012 [Consulta: 11 desembre 2012]. Arxivat 27 de novembre 2012 a Wayback Machine.
* ↑ http://okaz.com.sa/article/1056778
# Domenico Pozzovivo

Domenico Pozzovivo (Policoro, Basilicata, 30 de novembre de 1982) és un ciclista italià, professional des del 2005 fins al 2024.
En el seu palmarès destaquen la victòria al Brixia Tour de 2010, el Giro del Trentino del 2012 i una etapa al Giro d'Itàlia del 2012.

## Palmarès

* 2004
** Vencedor d'una etapa del Giro del Friül-Venècia Júlia
* 2009
** Vencedor d'una etapa de la Settimana Ciclistica Lombarda
* 2010
** 1r al Brixia Tour i vencedor de 2 etapes
** Vencedor d'una etapa del Giro del Trentino
* 2011
** Vencedor d'una etapa al Brixia Tour
* 2012
** 1r al Giro del Trentino i vencedor d'una etapa
** Vencedor d'una etapa al Giro d'Itàlia
** Vencedor d'una etapa a la Volta a Eslovènia
* 2015
** Vencedor d'una etapa a la Volta a Catalunya
** Vencedor d'una etapa al Giro del Trentino
* 2017
** Vencedor d'una etapa a la Volta a Suïssa
* 2018
** Vencedor de la Copa d'Itàlia de ciclisme

### Resultats al Giro d'Itàlia

* 2005. Abandona
* 2007. 17è de la classificació general
* 2008. 9è de la classificació general
* 2010. Abandona (13a etapa)
* 2011. Abandona (15a etapa)
* 2012. 8è de la classificació general. Vencedor d'una etapa
* 2013. 10è de la classificació general
* 2014. 5è de la classificació general
* 2015. Abandona (3a etapa)
* 2016. 20è de la classificació general
* 2017. 6è de la classificació general
* 2018. 5è de la classificació general
* 2019. 19è de la classificació general
* 2020. 11è de la classificació general
* 2021. No surt (7a etapa)
* 2022. 80è de la classificació general
* 2023. No surt (10a etapa)
* 2024. 20è de la classificació general

### Resultats a la Volta a Espanya

* 2013. 6è de la classificació general
* 2015. 11è de la classificació general
* 2017. Abandona (11a etapa)
* 2022. Abandona (15a etapa)

### Resultats al Tour de França

* 2016. 33è de la classificació general
* 2018. 18è de la classificació general
* 2020. No surt (10a etapa)

## Referències

* ↑ «Domenico Pozzovivo se retirará tras Il Lombardia: "Continuar sería como buscar problemas"» (en castellà). ciclismoaldia, 06-09-2024. [Consulta: 1r novembre 2024].
* ↑ Jean-François Quénet «Video: Pozzovivo the economist, Giro stage winner and overall contender». , 14-05-2012 [Consulta: 22 agost 2012].

## Enllaços externs

* Fitxa de Domenico Pozzovivo a sitiodeciclismo.net
* Domenico Pozzovivo a ProCyclingStats
# Benjamin Bradshaw

Benjamin Joseph "Ben" Bradshaw (Nova York, 15 d'agost de 1879 - 19 d'abril de 1960) va ser un lluitador estatunidenc que va competir a primers del segle xx. El 1904 va prendre part en els Jocs Olímpics de Saint Louis, on va guanyar la medalla d'or en la categoria de pes ploma, de fins a 61,2 kg, en imposar-se a Theodore McLear en la final. Abans havia superat a Frederick Ferguson en quarts de final i a Charles Clapper en semifinals.
En el seu palmarès també hi ha tres campionats nacionals. Més tard fou àrbitre i entrenador de lluita lliure.

## Referències

* 1 2 «Ben Bradshaw Olympic Results». sports-reference.com. Arxivat de l'original el 14 de desembre 2012. [Consulta: 14 octubre 2015].
# Hamza Yerlikaya

Hamza Yerlikaya (Istanbul, Turquia 1976) va ser un lluitador turc, guanyador de dues medalles olímpiques d'or, tres vegades campió del Món i vuit vegades campió d'Europa.

## Biografia

Va néixer el 6 de juny de 1976 al districte Kadıköy de la ciutat d'Istanbul.

## Carrera esportiva

Va participar, als 20 anys, en els Jocs Olímpics d'Estiu de 1996 realitzats a Atlanta (Estats Units), on va aconseguir guanyar la medalla d'or en la prova masculina de pes mitjà (82 kg.) en la modalitat de lluita grecoromana, un metall que aconseguí revalidar (85 kg.) en els Jocs Olímpics d'Estiu de 2000 realitzats a Sydney (Austràlia). Gran favorit per repetir l'èxit en els Jocs Olímpics d'Estiu de 2004 realitzats a Atenes (Grècia), finalment únicament pogué finalitzar en quart lloc, aconseguint així mateix un diploma olímpic.
Al llarg de la seva carrera ha guanyat quatre medalles en el Campionat del Món de lluita, tres d'elles d'or; nou medalles en el Campionat d'Europa, vuit d'elles d'or (convertint-se així en l'únic turc que ha aconseguit aquest fet); dues medalles en els Jocs del Mediterrani i dues vegades la Copa del Món de l'especialitat.

## Carrera política

Va ser diputat al Parlament turc pel Partit de la Justícia i el Desenvolupament (AKP), entre 2007 i 2011.

## Referències

* ↑ http://www.hurriyetdailynews.com/wrestler-of-the-century-now-a-parliamentarian.aspx?pageID=438&n=wrestler-of-the-century-now-a-parliamentarian-2007-07-24 Arxivat 2017-03-01 a Wayback Machine.
# Ivor Campbell

Ivor Campbell (Kirkintilloch, 11 de gener de 1898 - Portland, 1 de setembre de 1971) fou un remer, escocès de naixement, però canadenc d'adopció, que va competir durant la dècada de 1920.
Amb 12 anys es traslladà a viure a Toronto, ciutat on va estudiar i on es llicencià en medicina el 1926. El 1924 va prendre part en els Jocs Olímpics de París, on guanyà la medalla de plata en la prova del vuit amb timoner del programa de rem.
Durant la Segona Guerra Mundial va exercir de primer psiquiatre de la Reial Força Aèria Canadenca i, quan els Estats Units van entrar en guerra, es va traslladar a la Força Aèria de l'Exèrcit dels Estats Units, acabant com a cirurgià de vol amb rang de coronel. Pels seus serveis va rebre la Creu de Guerra pel govern francès.

## Referències

* 1 2 «Ivor Campbell Olympic Results». sports-reference.com. Arxivat de l'original el 18 d’abril 2020. [Consulta: 19 juny 2018].
# Moisés Dueñas Nevado

Moisés Dueñas Nevado (Béjar, 10 de maig de 1981) és un ciclista espanyol, que fou professional entre 2004 i 2015. Durant la disputa del Tour de França de 2008, va donar positiu en EPO i va ser expulsat de la cursa.

## Palmarès

* 2002
** Vencedor d'una etapa al Circuito Montañés
* 2006
** 1r al Tour de l'Avenir i vencedor d'una etapa
* 2007
** 1r al Rothaus Regio-Tour i vencedor d'una etapa
* 2009
** Vencedor d'una etapa a la Volta a Salamanca
* 2010
** Vencedor d'una etapa al Cinturó de l'Empordà
** Vencedor d'una etapa a la Volta a Salamanca
* 2011
** 1r a la Volta a Àvila i vencedor d'una etapa
** Vencedor d'una etapa a la Volta a Cantàbria
* 2012
** 1r a la Volta a Zamora i vencedor d'una etapa
** 1r al Gran Premi Abimota i vencedor d'una etapa
** Vencedor d'una etapa a la Volta a Lleó

### Resultats al Tour de França

* 2006. 61è de la classificació general
* 2007. 39è de la classificació general
* 2008. Exclòs

### Resultats a la Volta a Espanya

* 2005. 46è de la classificació general

## Referències

* ↑ «El corredor de l'equip Barloworld Moisés Dueñas, segon cas de dopatge del Tour». ccma.cat, 16-07-2008 [Consulta: 20 novembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Luis Ángel Maté Mardones

Luis Ángel Maté Mardones (Madrid, 23 de març de 1984) és un ciclista espanyol, professional des del 2008 fins al 2024.
En el seu palmarès destaca una victòria d'etapa al Tour de San Luis i una altra a la Ruta del Sud. El 2012 guanyà les classificacions de la muntanya i de les metes volants de la Volta a Andalusia. Posteriorment liderà la classificació de la muntanya de la París-Niça.

## Palmarès

* 2005
** Vencedor d'una etapa del Circuito Montañés
* 2007
** Vencedor d'una etapa del Circuito Montañés
** Vencedor d'una etapa de la Volta a Tenerife
* 2010
** Vencedor d'una etapa del Tour de San Luis
* 2011
** Vencedor d'una etapa de la Ruta del Sud
* 2012
** Vencedor de la classificació de la muntanya i les metes volants de la Volta a Andalusia
* 2023
** Vencedor d'una etapa de la Volta a Portugal
* 2024
** Vencedor d'una etapa de la Volta a Portugal

### Resultats al Tour de França

* 2012. 130è de la classificació general
* 2013. 88è de la classificació general
* 2014. 31è de la classificació general
* 2015. 43è de la classificació general
* 2016. 55è de la classificació general
* 2017. 56è de la classificació general

### Resultats a la Volta a Espanya

* 2011. 63è de la classificació general
* 2012. 47è de la classificació general
* 2013. 42è de la classificació general
* 2014. 19è de la classificació general
* 2016. 22è de la classificació general
* 2017. 24è de la classificació general
* 2018. 106è de la classificació general
* 2019. 102è de la classificació general
* 2020. 23è de la classificació general
* 2021. 30è de la classificació general
* 2022. 62è de la classificació general
* 2024. 65è de la classificació general

## Referències

* ↑ «Luis Ángel Maté anuncia su despedida como profesional tras 17 temporadas» (en castellà). ciclismoafondo, 05-09-2024. [Consulta: 31 octubre 2024].

## Enllaços externs

* Fitxa a sitiodeciclismo.net
* Luis Ángel Maté Mardones a ProCyclingStats
# Hossein Askari

Hossein Askari (en persa: حسین عسگری, Khomein, 23 de març de 1975) és un ciclista iranià, professional des del 2003. Campió dos cops de l'UCI Àsia Tour, el 2007 i 2008, també ha guanyat diversos campionats nacionals.
Durant la seva carrera esportiva ha tingut diversos incidents amb el dopatge. El 2013 fou suspès per un any després de donar positiu en un control a la fi de la Volta al Singkarak. El 2015 tornà a donar positiu, i en aquesta ocasió fou suspès per sis anys, fins al 14 d'octubre de 2021. El 2022, amb 47 anys, guanyà el campionat nacional en contrarellotge.

## Palmarès

* 1999
** 1r al Tour de Milad de Nour
** Vencedor d'una etapa a la Volta a l'Aràbia Saudita
** Vencedor d'una etapa al Tour de l'Azerbaidjan
* 2000
** Vencedor d'una etapa al Tour de l'Azerbaidjan
* 2001
** Campió d'Àsia en contrarellotge
* 2003
** Campió d'Àsia en contrarellotge
** 1r al Tour de Milad de Nour
* 2004
** 1r al Tour de Milad de Nour
* 2005
** 1r al Kerman Tour
** 1r a la Volta a Indonèsia i vencedor d'una etapa
** Vencedor d'una etapa al Tour de l'Azerbaidjan
* 2006
** Vencedor de 2 etapes al Kerman Tour
** Vencedor d'una etapa al Tour de l'Azerbaidjan
** Vencedor de 2 etapes al Tour de Milad de Nour
* 2007
** 1r a l'UCI Àsia Tour
** Campió de l'Iran en contrarellotge
** 1r al Tour de l'Azerbaidjan i vencedor d'una etapa
** Vencedor d'una etapa al Kerman Tour
** Vencedor d'una etapa a la Jelajah Malaysia
* 2008
** 1r a l'UCI Àsia Tour
** 1r al Tour de l'Azerbaidjan i vencedor d'una etapa
** 1r a la UAE International Emirates Post Tour
** Vencedor d'una etapa a la Jelajah Malaysia
* 2009
** Vencedor d'una etapa al President Tour of Iran
* 2010
** Campió de l'Iran en contrarellotge
** 1r a la Volta al llac Qinghai
** 1r al International Presidency Tour i vencedor d'una etapa
* 2011
** Campió de l'Iran en contrarellotge
* 2012
** 1r al Tour de Brunei i vencedor d'una etapa
* 2013
** Vencedor d'una etapa al Volta al Singkarak
* 2015
** Campió d'Àsia en ruta
** Campió d'Àsia en contrarellotge
** Campió de l'Iran en contrarellotge
** Vencedor d'una etapa al Tour de l'Iran
** Vencedor d'una etapa al Tour de Singkarak
* 2022
** Campió de l'Iran en contrarellotge

## Referències

* 1 2 «Hossein Askari».
* ↑ UCI. «UCI Doping Suspensions». UCI.ch, 10-07-2014.
* ↑ Archives, Cycling. «Hossein Askari» (en anglès). [Consulta: 15 setembre 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it